stanford-oval/wikipedia huggingface dataset:
Black Mask (sarjakuvahahmo)
Sarjakuvissa

Roman Sionis syntyi rikkaaseen perheeseen Gotham Cityssä. Hänen vanhempiaan kiinnosti kuitenkin enemmän heidän oma imagonsa kuin lapsensa. Kun Roman syntyi, tapahtui onnettomuus: lääkäri pudotti hänet pää edellä lattialle. Pojan vanhemmat olivat kuitenkin enemmän huolissaan siitä miten he voisivat salata pojan loukkaantumisen rikkailta ystäviltään. Sionis koki toisen onnettomuuden lapsena, kun hän vietti perheensä kanssa aikaa maalla. Hänen kimppuunsa hyökkäsi vesikauhuinen pesukarhu. Myös tämän onnettomuuden Sionsin vanhemmat pitivät salassa ja kielsivät poikaansa kertomasta siitä kenellekään.
Sionisin isällä oli myös teennäinen ystävyyssuhde Thomas Wayneen. Molemmat Sionsit inhosivat Waynen sukua ja olivat myös avoimia asiasta yksityisesti poikansa kuullen. Pojan ällistykseksi he jatkoivat teeskentelyä ollakseen Waynen perheen ystäviä, jonka seurauksena Sionis joutui väistämättä viettämään aikaa Bruce Waynen kanssa. Vuosien kuluessa Roman Sionis heräsi syvä viha vanhempiensa kaksinaamaisuuden tähden.
Valmistuessaan high schoolista hän sai korkea-arvoisen työaseman isänsä yhtiöstä Janus Cosmeticsista. Työskennellessään Sionis rakastui työväenluokan sihteeriin Circeen, jota hänen vanhempansa eivät hyväksyneet ja vaativat välittömästi eroa. Suutuspäissään Sionis poltti perheensä kartanon maantasalle tappaen vanhempansa. Kuoleman seurauksena hän peri perheensä omaisuuden ja yrityksen. Sionis ei kuitenkaan ollut yhtä hyvä liikemies, kuten isänsä ja pilasi Janus Cosmeticsin toiminnan rahoittamalla lopulta pieleen menneeseen kasvomaalaus meikkiin. Epätoivossaan Sionis yritti suurella rahalla saada ryhmän kemistejä luomaan tuotteen, jolla pelastaisi yrityksensä. Kemistit loivat vedenkestävän meikin, jonka tuotantoa ei ehditty kunnolla testata sen ollessa jo myynnissä. Lopulta tuote osoittautui kuolettavaksi myrkyksi, joka pilasi useiden satojen naisten kasvot. Pian Sionisin kihlattu Circe erosi hänestä koko yhtiön työntekijöiden edessä. Samoihin aikoihin menestyksekkääksi liikemieheksi noussut Bruce Wayne tarjoutui pelastamaan yhtiön mikäli Sionis luovuttaisi omistajuuden ja Wayne saisi itse päättää yhtiön lautakunnan jäsenet. Sionis suostui tarjoukseen, mutta oli vihoissaan kokemastaan nöyryytyksestä, että meni perheensä hautarakennukseen ja rikkoi äitinsä ebenpuusta tehdyn arkun kannen. Hajottamastaan kannesta Sionis kaiversi naamion, jonka myötä hänestä tuli rikollinen nimeltä ”Black Mask”.
Sarjakuvissa > Rikollisena

Sionis huomasi pian olevansa luonnonlahja rikollisena ja sai koottua suuren rikollisryhmän työskentelemään hänelle. Sionis kutsui tätä nimellä ”False Face Society”, jonka jäsenten täytyi pitää hänen kokoelmastaan valittua naamiota rikosten ja Sionisin läsnäolon aikana. Organisaatio sai valtaa menestyksekkäästi Gothamin alamaailmassa, kunnes Black Mask päätti kostaa Bruce Waynelle. Hän sieppasi Wayne-teollisuuden toimitusjohtajia laittaen heille naamiot, jotka sisältivät kuolettavaa meikkiä, jota Janus Cosmetics aikanaan tuotti. Black Mask kohdisti hyökkäyksensä myös Circeen ja pilasi hänen kasvonsa kemikaaleilla saadakseen pakosta entisen kihlattunsa takaisin. Circe kuitenkin tappoi itsensä, johtaen Black Maskin korvaamaan Circen mallinukkeen, jolle hän puhui kuten oikealle ihmiselle.
Sieppaukset saivat herätettyä Batmanin huomion, joka ryhtyi metsästämään ”False Face Society” -organisaatiota. Hän sai vähitellen selville Black Maskin olinpaikan, joka olikin Sionis perheen kartanon raunioiden keskellä, yrittäen sytyttää ne tuleen paetakseen, mutta jäi palavien liekkien loukkuun. Batman onnistui pelastamaan hänet, mutta Sionisin mustanaamio oli palanut kiinni hänen kasvoihinsa.
Black Mask vietti jonkun aikaa Arkhamin mielisairaalassa, mutta pakeni Banen hyökättyä rakennukseen. Tämän johdosta Black Mask kokosi False Face -organisaationsa ja otti uuden oikean käden miehen Tattoon. Hän ryhtyi polttamaan Waynen rakennuksia ja sieppasi myöhemmin Bruce Waynen ystävän ja Waynetechin toimitusjohtajan Lucius Foxin. Batman onnistui takaa-ajon päätteeksi pelastamaan Foxin Black Maskin kidutukselta ja toimitti Tattoon vankilaan muiden organisaation jäsenten kanssa. Black Mask onnistui kuitenkin pakenemaan.
Black Mask on ollut vastuussa Batmanin apulaisen Orpheuksen kuolemasta ja Stephanie Brownin pahoinpitelystä. Lopulta Kissanainen tappoi Black Maskin ampumlla tätä päähän. Myöhemmin Jeremiah Arkhamista tuli uusi Black Mask.
Black Mask muissa medioissa > Animaatioissa > The Batman

Black Mask esiintyi ensi kerran televisiossa 11. marraskuuta 2006 Batman-animaatiosarjan jaksossa ”The Breakout”. Sarjassa hänet kuvattiin vaikutusvaltaisena rikollispomona, jolla oli apunaan oikean käden miehen lisäksi laaja ja tekninen rikosorganisaatio. Black Mask yritti vaatia lunnaita uhkaamalla tuhota Gotham City sähköaaltoja tuottavalla generaattorilla. Hahmon äänenä toimi James Remar.
Black Mask muissa medioissa > Animaatioissa > Batman: Under the Red Hood

Black Mask esiintyi heinäkuussa 2010 julkaistavassa Batman: Under the Red Hood -animaatioelokuvassa, jossa hahmon äänenä toimii Wade Williams.
Black Mask yritti nousta Gotham Cityn suurimmaksi rikospomoksi varastamalla Amazoa, mutta Punahuppu oli lahjonut varkaat viemästä pakettia perille. Black Mask sai kuulla tapahtumasta ja yritti pelotella Punahuppua tappamalla hänen alaisuudessaan olleita rikospomoja. Se ei kuitenkaan auttanut ja hän yritti tapattaa Punahupun erikoisjoukollaan. Kun tämäkään ei mennyt suunnitelmien mukaan Black Mask pyysi apua Jokerilta, joka kuitenkin petti hänet sitomalla kiinni muiden kätyreidensä kanssa rekkaan ja oli tappaa heidät kaikki polttamalla. Batman kuitenkin pelasti heidät ja Black Mask kätyreineen joutui vankilaan.
Elokuvan epävirallisessa jatko-osassa Batman: Death in the Family, joka sisältää useita eri vaihtoehtokohtauksia, Black Mask kuolee Punahupun tappamana kolmella eri tavalla. Ensimmäisessä kohtauksessa Punahuppu ampuu ohjuksen joka räjäyttää Black Maskin toimiston. Toisessa kohtauksessa Punahupun ampuma nuoliase kiinnittyy ikkunaan ja hajottaa sen, minkä seurauksena valtavat lasinsirpaleet halkaisevat Black Maskin pään. Kolmannessa kohtauksessa Black Mask yrittää paeta Punahupun ampumaa ohjusta, mutta ohjuksen aiheuttama räjähdys heittää toimiston oven kuolettavasti Black Maskia kohti.
Black Mask muissa medioissa > Elokuvissa

Elokuvassa Birds of Prey Roman Sionisin versiota Black Maskista näyttelee Ewan McGregor.
Black Mask muissa medioissa > Videopelit

Black Mask esiintyy vuoden 2011 DC Universe Online -pelissä, jossa hän ei ole pelattavana hahmona. Black Mask on myös yksi Batman: Arkham Origins -pelin päävihollisista.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2006–2008 | James Remar | Batman |  |  |
| 2010 | Wade Williams |  | Batman: Under the Red Hood |  |
| 2011 | Troy Baker |  |  | DC Universe Online |
| 2011 | Nolan North |  |  | Batman: Arkham City |
| 2013 | Brian Bloom |  |  | Batman: Arkham Origins |
| 2020 | Ewan McGregor |  | Birds of Prey |  |

Black Mask elokuvassa Batman: Under the Red Hood.
Beware of the Dog

| ”Beware of the Dog” Jamelia |
| --- | --- | --- |

Singlen tiedot
 Albumilta: Walk with Me
 Julkaistu: 4. joulukuuta 2006
 Tuottaja(t): Stuart Crichton
 Tyylilaji: hip house, dancepop, elektroninen rock
 Kesto: 03.11 (albumiversio) 04.48 (pidennetty versio)
 Levy-yhtiö: Parlophone
Jamelian muut singlet
| ”Something About You” 2006 | ”Beware the Dog” 2006 | ”No More” 2007 |
Beware of the Dog on brittiläisartisti Jamelian kappale hänen kolmannelta Walk with Me- studioalbumilta vuodelta 2006. Kappaleen sanoittivat Jamelia, Stuart Crichton, Tommy Lee James, Karen Poole ja Martin Gore, sekä tuotti Crichton. Kappale sisältää samanlaisuuksia Depeche Moden Personal Jesus-kappaleen kanssa ja se julkaistiin 4. joulukuuta 2006 albumin toisena singlenä Uutta-Seelantia lukuun ottamatta jossa se julkaistiin albumin ainoana singlenä.
Käännös suomeksi
Bevil Rudd

| Mitalit | Mitalit | Mitalit |  |
| --- | --- | --- | --- |
|  Bevil Rudd |  Bevil Rudd |  Bevil Rudd |  |
Maa:   Etelä-Afrikka
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Antwerpen 1920 | 400 m |  |
|  Hopeaa | Antwerpen 1920 | 4×400 m |  |
|  Pronssia | Antwerpen 1920 | 800 m |  |
Bevil Gordon D'Urban Rudd (6. lokakuuta 1895 Kimberley – 2. helmikuuta 1948 Kimberley) oli eteläafrikkalainen yleisurheilija ja 400 metrin olympiavoittaja Antwerpenissa 1920.
Rudd oli syntynyt Kimberleyssä, Etelä-Afrikassa. Kouluaikanaan hän menestyi sekä urheilussa että opinnoissaan ja sai stipendin Oxfordin yliopistoon. Rudd osallistui ensimmäiseen maailmansotaan ja hänelle myönnettiin urheudestaan Military Cross -kunniamerkki.
Vuosi 1920 oli Ruddin urheilu-uran menestyksekkäin. Olympialaisissa hän saavutti yhden mitalin joka väriä. 400 metrillä Rudd voitti alkueränsä ja selvisi välierästään finaaliin sijoituttuaan toiseksi. Vain kaksi tuntia myöhemmin juostussa finaalissa Rudd johti loppusuoran auetessa ja kasvatti etumatkaansa edelleen voittaen keskinkertaisella ajalla 49,6. 4 × 400 metrin viestijuoksussa Rudd sai hopeaa Etelä-Afrikan joukkueessa. Aiemmin hän oli saavuttanut pronssia 800 metrillä johdettuaan kilpailua viimeisellä kierroksella aina loppusuoralle asti. 800 metrillä Ruddin loppukilpailun aika oli 1.54,0 ja hän jäi kilpailun voittaneesta Albert Hillistä 0,6 sekuntia. Olympiamenestyksensä lisäksi Rudd voitti Ison-Britannian mestaruudet 440 jaardilla ja 880 jaardilla. Hänet nimettiin Ison-Britannian vuoden parhaaksi yleisurheilijaksi. Seuraavana vuonna hän rikkoi 440 jaardin maailmanennätyksen.
Vuonna 1920 Rudd oli mukana Oxfordin ja Cambridgen joukkueessa, joka juoksi maailmanennätyksen 7.50,4 4 × 800 metrin sekä 4 × 880 jaardin viestijuoksussa. Maailmanennätys pysyi voimassa kaksi vuotta, kunnes Pennsylvanian yliopiston joukkue rikkoi sen.
Rudd suoritti opintonsa loppuun Englannissa ja palasi Etelä-Afrikkaan, jossa hän työskenteli urheilutoimittajana. Vuonna 1930 hän muutti Isoon-Britanniaan Daily Telegraphin toimittajaksi. Hieman ennen kuolemaansa 52-vuotiaana hän palasi Etelä-Afrikkaan.
When a Woman Sins

| When a Woman Sins |
| --- | --- |

Ohjaaja:  J. Gordon Edwards
Käsikirjoittaja:  E. Lloyd Sheldon
Perustuu:  Beta Breuilin tarinaan
Tuottaja:  William Fox
Kuvaaja:  John W. Boyle
Pukusuunnittelija:  George Hopkins
Pääosat:  Theda Bara Josef Swickard
Valmistustiedot
Valmistusmaa:   Yhdysvallat
Tuotantoyhtiö:  Fox Film Corporation
Levittäjä:  Fox Film Corporation
Ensi-ilta:   29. syyskuuta 1918
Kesto:  70 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
AllMovie
Infobox OKNimi-testi OK: 
When a Woman Sins (työnimenä The Message of the Lilies) on vuonna 1918 ensi-iltansa saanut J. Gordon Edwardsin ohjaama yhdysvaltalainen mykkä draamaelokuva, jonka pääosissa ovat Theda Bara ja Josef Swickard. Elokuvan tuotanto- ja jakeluyhtiönä toimi Fox Film Corporation, ja se sai ensi-iltansa Yhdysvalloissa 29. syyskuuta vuonna 1918. When a Woman Sins on nykyisin listattu kadonneeksi elokuvaksi.
Näyttelijät

| 0 | 1 | 2 |
| --- | --- | --- |
|  Theda Bara  | … |  Lilian Marchard / Poppea   |
|  Josef Swickard  | … |  Mortimer West   |
|  Albert Roscoe  | … |  Michael West   |
|  Alfred Fremont  | … |  Augustus Van Brooks   |
|  Jack Rollens  | … |  Reggie West   |
|  Genevieve Blinn  | … |  rouva West   |
|  Ogden Crane  | … |  tohtori Stone   |
Aiheesta muualla

When a Woman Sins Internet Movie Databasessa (englanniksi)
When a Woman Sins AllMoviessa. (englanniksi)
When a Woman Sins Silent eran sivustolla (englanniksi)
Wasted Time

| ”Wasted Time” Skid Row |
| --- | --- | --- |

Singlen tiedot
 Albumilta: Slave to the Grind
 Julkaistu: 1991
 Tuottaja(t): Michael Wagener
 Tyylilaji: glam metal
 Kesto: 05.49
 Levy-yhtiö: Atlantic
Skid Row’n muut singlet
| ”Slave to the Grind” 1991 | ”Wasted Time” 1991 | ”In a Darkened Room” 1991 |
Wasted Time on yhdysvaltalaisen glam metal -yhtye Skid Row'n singlejulkaisu yhtyeen toiselta studioalbumilta Slave to the Grind. Albumin neljästä singlestä tämä oli ilmestymisjärjestyksessään kolmas. Laulaja Sebastian Bach kertoi haastattelussa, että kappale kertoo Guns N’ Rosesin alkuperäisrumpalista, Steven Adlerista.
Kappaleet

Wasted Time – 5.49 (säv. Dave Sabo, sov. Rachel Bolan, san. Sebastian Bach)
Psycho Love – 3.57 (säv. san. sov. Rachel Bolan)
Get the Fuck Out (Live) – 2.43 (säv. Dave Sabo, sov. Rachel Bolan, san. Sebastian Bach)
Kokoonpano

Sebastian Bach – laulu
Dave Sabo – kitara
Scotti Hill – kitara
Rachel Bolan – bassokitara
Rob Affuso – rummut
Aiheesta muualla

Discogs
Albumi Wasted Time Encyclopaedia Metallum -sivustolla (englanniksi)
Skid Row
| --- | --- |
Studioalbumit:   Skid Row  Slave to the Grind  Subhuman Race  Thickskin  Revolutions per Minute  The Gang’s All Here 
Livealbumit:  Subhuman Beings on Tour
EP:t:  B-Side Ourselves
When the Cellar Children See the Light of Day

| When the Cellar Children See the Light of Day Mirel Wagner |
| --- | --- | --- |

Studioalbumin tiedot
 Julkaistu: 12. elokuuta 2014
 Tuottaja(t): Vladislav Delay
 Tyylilaji: blues, folk
 Kesto: 31.02
 Levy-yhtiö: Kioski / Sub Pop
Listasijoitukset
 Suomen virallinen lista: 1. (33/2014)
Mirel Wagnerin muut julkaisut
| Mirel Wagner 2011 | When the Cellar Children See the Light of Day 2014 |   |
When the Cellar Children See the Light of Day on suomalaisen laulaja-lauluntekijä Mirel Wagnerin elokuussa 2014 ilmestynyt toinen studioalbumi. Suomessa sen julkaisi Kioski ja muualla maailmassa amerikkalainen Sub Pop, jonka kanssa Wagner teki levytyssopimuksen aikaisemmin saman vuoden helmikuussa. Kappale Oak Tree julkaistiin singlenä toukokuussa 2014.
Albumi nousi Suomen virallisen listan ykköseksi heti ilmestyttyään. Se oli myös arvostelumenestys, esimerkiksi Ison-Britannian suurin musiikkilehti Mojo antoi levylle täydet viisi tähteä ja valitsi sen kuukauden albumiksi. Maaliskuussa 2015 levy voitti Pohjoismaisen musiikkipalkinnon ensimmäisenä suomalaisena albumina.
Kappaleet

1 2 3 4 – 2.10
The Dirt – 3.37
Ellipsis – 3.43
Oak Tree – 3.02
In My Father's House – 3.36
Dreamt of a Wave – 2.29
The Devil's Tongue – 2.15
What Love Looks Like – 3.08
Taller Than Tall Trees – 4.55
Goodnight – 2.07
Arvioita

Desibeli.net:
Mojo Magazine:
Pitchfork Media:
Soundi:
The Guardian:
Vuoden 1950 Atlantin hurrikaanikausi

Kartta kaikkien vuoden 1950 hurrikaanien ja trooppisten myrskyjen radoista, väritettynä Saffirin–Simpsonin hurrikaaniasteikon mukaan: punainen 5, tummanoranssi 4, oranssi 3, keltainen 2, vaaleankeltainen 1. Sinisten pallukoiden avulla esitetään trooppinen myrsky.
Vuoden 1950 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 15. kesäkuuta – 15. marraskuuta 1950. Tämä oli ensimmäinen hurrikaanikausi, jolloin Yhdysvaltojen sääpalvelun käytössä oli säätutkien verkosto.
Kuudestatoista myrskystä yksitoista saavutti hurrikaanin voiman.
Myrskyjen nimet poimittiin armeijassa käytetyistä radioaakkosista.
| Myrsky | SSHS | Aktiivisena |
| --- | --- | --- |
| Hurrikaani Able | 3 | 12.–22. elokuuta |
| Hurrikaani Baker | 2 | 18. elokuuta – 1. syyskuuta |
| Hurrikaani Charlie | 2 | 21. elokuuta – 5. syyskuuta |
| Hurrikaani Dog | 4 | 30. elokuuta – 12. syyskuuta |
| Hurrikaani Easy | 3 | 1.–9. syyskuuta |
| Hurrikaani Fox | 4 | 8.–17. syyskuuta |
| Hurrikaani George | 2 | 27. syyskuuta – 5. lokakuuta |
| Trooppinen myrsky How | 0 | 1.–4. lokakuuta |
| Hurrikaani Item | 2 | 8.–11. lokakuuta |
| Hurrikaani Jig | 3 | 11.–16. lokakuuta |
| Hurrikaani King | 4 | 13.–20. lokakuuta |
| Trooppinen myrsky 12 | 0 | 17.–24. lokakuuta |
| Hurrikaani Love | 1 | 18.–22. lokakuuta |
| Trooppinen myrsky Mike | 0 | 25.–28. lokakuuta |
| Trooppinen myrsky 15 | 0 | 27.–29. lokakuuta |
| Trooppinen myrsky 16 | 0 | 10.–12. marraskuuta |
Aiheesta muualla

Hurricanes of the 1950 season Monthly Weather Review
Kuvia tai muita tiedostoja aiheesta Vuoden 1950 Atlantin hurrikaanikausi Wikimedia Commonsissa
Vuoden 1951 Atlantin hurrikaanikausi

Kartta kaikkien vuoden 1951 hurrikaanien ja myrskyjen radoista, väritettynä Saffirin-Simpsonin hurrikaaniasteikon mukaan: punainen 5, tummanoranssi 4, oranssi 3, keltainen 2, vaaleankeltainen 1. Sinisten pallukoiden avulla esitetään trooppinen myrsky.
Vuoden 1951 Atlantin hurrikaanikausi oli ensimmäinen kausi jolloin National Weather Service virallisesti nimesi myrskyjä. Sen aikana Atlantilla koettiin 10 trooppista myrskyä, joista 8 oli hurrikaaneja. Tämä oli hieman tavallista enemmän.
| Myrsky | SSHS | Aktiivisena |
| --- | --- | --- |
| Trooppinen myrsky 1 | 0 | 4.–9.1. |
| Hurrikaani Able | 1 | 15.–23.5. |
| Trooppinen myrsky Baker | 0 | 2.–5.8. |
| Hurrikaani Charlie | 4 | 12.–23.8. |
| Hurrikaani Dog | 1 | 27.8.–5.9. |
| Hurrikaani Easy | 4 | 1.–10.9. |
| Hurrikaani Fox | 3 | 2.–9.9. |
| Trooppinen myrsky George | 0 | 19.–22.9. |
| Hurrikaani How | 2 | 29.9.–5.10. |
| Trooppinen myrsky Item | 0 | 12.–17.10. |
| Hurrikaani Jig | 1 | 15.–17.10. |
| Hurrikaani 12 | 1 | 2.–11.12. |
Aiheesta muualla

Kuvia tai muita tiedostoja aiheesta Vuoden 1951 Atlantin hurrikaanikausi Wikimedia Commonsissa
Viipurin raatihuone

Viipurin raatihuone voi viitata seuraaviin Viipurin rakennuksiin:
Viipurin vanha raatihuone, 1600-luvulla rakennettu raatihuone.
Viipurin kaupungintalo, vuonna 1797 valmistunut uusi raatihuone, jonka tiloissa nykyään on elokuvateatteri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Viipurin raatihuone”, voi hakea sivunnimihaulla, laajalla sivunnimihaulla tai tekstihaulla.
When the Last Sword Is Drawn

| When the Last Sword Is Drawn> Mibu gishi den |
| --- | --- |
 When the Last Sword Is Drawnin elokuvaposteri
Ohjaaja:  Yōjirō Takita
Käsikirjoittaja:  Jirō Asada
Tuottaja:  Nozomu Enoki Hideji Miyajima
Säveltäjä:  Joe Hisaishi
Kuvaaja:  Takeshi Hamada
Leikkaaja:  Nobuko Tomita
Valmistustiedot
Valmistusmaa:  Japani
Levittäjä:  Shochiku Netflix Crunchyroll
Ensi-ilta:  18. tammikuuta 2003
Kesto:  137 minuuttia
Alkuperäiskieli:  japani
Aiheesta muualla
IMDb 
Elonet
AllMovie
Infobox OKNimi-testi OK: 
Mibu gishi den  (engl. When the Last Sword Is Drawn (jap. 壬生義士伝, Mibu gishi den) on vuonna 2003 ensi-iltansa saanut japanilainen samuraielokuva. Elokuvan on ohjannut vuonna 2009 Oscar-palkittu japanilainen Yōjirō Takita. Se kertoo tarinan kahdesta Shinsengumissa  1880-luvun puolivälissä Tokugawa-shōgunaattia palvelevasta samuraista, joista Saitō Hajime (Koichi Sato), on kyyninen, säännöistä piittaamaton tappaja ja toinen Yoshimura Kan'ichiro (Kiichi Nakai) ristiriitainen, toisaalta rahanahne, toisaalta syvästi periaatteen mies. Tapahtumat sijoittuvat Japanin Bakumatsu-kaudelle jolloin pitkään kestänyt shogunien hallintovalta murtui ja keisari voitti verisen valtataistelun. Elokuva sisältää paljon takautumia, jotka selvittävät päähenkilöiden käytöstä ja asenteita sekä heidän keskinäisen suhteensa kehitystä.
Roolit

| 0 | 1 | 2 |
| --- | --- | --- |
|  Kiichi Nakai  | … |  Yoshimura Kanichiro   |
|  Koichi Sato  | … |  Saitō Hajime   |
|  Yui Natsukawa  | … |  Shizu/Mitsu   |
|  Takehiro Murata  | … |  Ono Chiaki   |
|  Miki Nakatani  | … |  Nui   |
|  Yuji Miyake  | … |  Ohno Jiroemon   |
|  Ito Atsushi  | … |  Young Chiaki Ono   |
|  Momo Nakayama  | … |  Young Mitsu Yoshimura   |
|  Eugene Nomura  | … |  Toshizô Hijikata   |
|  Ayumu Saitô  | … |  Kashitaro Itô   |
|  Masato Sakai  | … |  Sôji Okita   |
|  Sansei Shiomi  | … |  Isami Kondô   |
Aiheesta muualla

When the Last Sword Is Drawn Internet Movie Databasessa (englanniksi)
Washington Justice

| Washington Justice |
| --- | --- |
Perustettu:  7. syyskuuta 2018
Paikkakunta:  Washington, D.C., Yhdysvallat
Värit:                
Sarja:  Overwatch League
Omistajat:  Mark Ein
Mestaruudet:  0
Washington Justice on yhdysvaltalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin syyskuussa 2018 ja se on kotoisin Washington, D.C.:stä. Se pelasi ensimmäisen OWL-kautensa vuonna 2019. Seuran omistaa Washington Esports Venturesin toimitusjohtaja Mark Ein.
Aiheesta muualla

Virallinen sivusto[vanhentunut linkki] (englanniksi)
Voitelujärjestelmä

Voitelujärjestelmä on voiteluaineen toimittamiseen tarkoitettu osakokonaisuus. Voitelujärjestelmään kuuluvat esimerkiksi säiliö, pumppu, öljynsuodatin, lämmönsiirrin, ylipaineventtiili, painemittari sekä kanavia/letkuja voiteluaineen johtamiseksi haluttuun paikkaan. Voitelujärjestelmä voidaan rakentaa myös roiskevoiteluun tai öljykylpyyn perustuvaksi, mikä on edullista yksinkertaisuutensa vuoksi. Yleisiä voiteluaineita ovat voiteluöljyt ja voiteluvaseliinit.
Voiteluöljyjärjestelmä

Voiteluöljyyn perustuvia järjestelmiä on kolmea pääluokkaa: paine-, roiske- ja öljykylpyjärjestelmä. Voi olla myös näiden järjestelmien yhdistelmiä; esimerkiksi yhdistetty roiske- ja märkäsumppujärjestelmä.
Voiteluöljyjärjestelmä > Painevoitelujärjestelmä

Painevoitelujärjestelmää käytetään suurilla akselien kehänopeuksilla tai korkeilla termisillä tehoilla. Painevoitelua voidaan joutua käyttämään myös silloin, kun öljykylpyinen järjestelmä paisuntasäiliöineen ei mahdu laitteen rakenteeseen. Painevoitelujärjestelmä voidaan jakaa märkä- ja kuivasumppujärjestelmiin. Märkäsumppuvoitelujärjestelmässä voiteluöljy on moottorin pohjalla säiliössä, esimerkiksi polttomoottoreiden öljypohjassa. Kuivasumppujärjestelmässä voiteluöljy sijaitsee erillisessä säiliössä.
Voitelujärjestelmä ottaa käyttötehonsa moottorilta ja täten lisää moottorin polttoaineenkulutusta. Energiatehokkuutta parannettaessa voidaan käyttää muuttuvatilavuuksista öljypumppua, jonka tuottamaa tilavuusvirtaa säädetään moottorin voiteluainetarpeen mukaan ja näin säästetään energiaa. Tilavuusohjattu pumppu voi säästää 160 wattia energiaa, mikä tarkoittaa noin 1 % polttoaineensäästöä EU-kulutussyklissä. Vielä suurempi, 1,25 kW säästö öljypumpun tehontarpeessa saavutetaan 6000 1/min kierrosalueella.
Voiteluöljyjärjestelmä > Painevoitelujärjestelmä > Märkäsumppujärjestelmä

Painevoitelujärjestelmä käyttää voiteluaineena voiteluöljyä, jota voidaan kierrättää pumpun avulla. Voitelujärjestelmä toimii siten, että moottorin öljypumppu pumppaa öljyä säiliöstä öljykanaviin. Pääöljykanavassa öljypumpun jälkeen on yleensä öljynsuodatin ja mahdollisesti myös lämmönsiirrin. Öljynsuodatin erottelee hienot epäpuhtaudet voiteluaineesta. Säiliössä ennen öljypumppua on karkeasuodatin, eli sihti. Öljykanavissa öljy virtaa voideltaviin kohteisiin (laakerit, sylinterit, venttiilit yms) suorittamaan tehtävänsä ja palaa takaisin säiliöön valumalla, kun kanavista tuleva uusi öljy työntää edellämenevää öljyä ulos. Takaisin säiliöön valuva öljy lähtee uudelleen kiertoon. Voitelujärjestelmässä vallitsevaan paineeseen vaikuttaa pumpun lisäksi voiteluaineen viskositeetti ja kanavien aiheuttama virtausvastus. Viskositetti aiheuttaa virtausvastusta ja täten aiheuttaa voitelujärjestelmään paineen, suurempi viskositeetti aiheuttaa yleensä suuremman paineen.
Voiteluöljyjärjestelmä > Painevoitelujärjestelmä > Kuivasumppujärjestelmä

Kuivasumppujärjestelmässä voiteluaine toimitetaan voitelukohteisiin samaan tapaan kuin märkäsumppujärjestelmässäkin, mutta voiteluaine tulee moottorin ulkopuolisesta säiliöstä. Kuivasumppujärjestelmän etuina ovat mahdollisuus laskea moottorilohko alemmaksi, jolloin ajoneuvon painopiste alenee. Lisäksi kaarrenopeuden kesto on suurempi, sillä erillisessä säiliössä öljyyn vaikuttava vaakatason kiihtyvyys ei niin helposti aiheuta öljyn joutumista pumpun ulottumattomiin. Kuivasumppuvoitelua käytetään esimerkiksi urheiluautoissa, moottorikelkoissa ja moottoripyörissä.